कांग्रेस के प्रवक्ता रणदीप सुरजेवाला ने लोकसभा चुनाव के दौरान मोदी के भाषण का हवाला देते हुए कहा कि 80 लाख करोड़ रुपए की राशि विदेश में जमा है। उन्होंने सत्ता में आने के 100 दिन के भीतर कालेधन को वापस लाने का वादा किया था। उन्होंने हर भारतीय नागरिक के खाते में 15 लाख रुपए जमा करने का भी वादा किया था। लेकिन कालाधन विधेयक पारित होने और राजग सरकार के सत्ता में आने के 16 महीने बाद आज हमें क्या मिला … सिर्फ 3,770 करोड़ रुपए। उन्होंने कहा कि तत्कालीन भाजपा अध्यक्ष राजनाथ सिंह ने भी इसी तरह का वादा किया था।